Siv Tørudbakken

Siv Tørudbakken (født 25. mai 1968) er en norsk politiker (Ap) fra Ringsaker i Hedmark. 

Tørudbakken var medlem av fylkesrådet i Hedmark fra 2003 til desember 2010, fra 2007 som fylkesrådsleder. Hun fratrådte vervet på grunn av flytting fra fylket. Tidligere hadde hun signalisert at hun ikke ville stille til gjenvalg i 2011 etter 15 år som heltidspolitiker.

Tørudbakken har hatt en rekke verv i Arbeiderpartiet, blant annet som nestleder i Hedmark Arbeiderparti.

Hun ble etterfulgt som fylkesrådsleder av Svein Borkhus.

Ap-politikere i Hedmark
Fylkesråder i Hedmark
Personer fra Ringsaker kommune
Fødsler i 1968